คุณค่ะ หนูเป็นอีสุกอีใสตอนอายุ 18 ค่ะ เป็นมาได้ 3 วันแล้ว ขึ้นหน้า ขึ้นหลังขึ้นตัวเต็มไปหมดเลยค่ะ แล้วก็ขึ้นที่อวัยวะเพศ 3-4 ตุ่มได้ค่ะ หนูรู้สึกเจ็บจี้ดๆ คันๆ จนนอนไม่ได้ จะเป็นอันตรายไหมค่ะ หนูต้องรักษายังไง ต้องกินยาอะไรไหมค่ะ
สวัสดีค่ะ @จากที่เล่ามา หากมีตุ่มอีสุกอีใสขึ้นมา 3วัน การรับประทานยาฆ่าเชื้อไวรัสอีสุกอีใสจะไม่ช่วยให้ตุ่มลดลงค่ะ การเป็นโรคอีสุกอีใสในผู้ใหญ่ โดยเฉพาะผู้สูงอายุ หรือมีโรคประจำตัวต่างๆ เช่น เบาหวาน โรคภูมิคุ้มกันบกพร่อง คนไข้กลุ่มนี้มีความเสี่ยงที่เชื้อไวรัสอีสุกอีใสจะลุกลามไปที่ปอดค่ะ ดังนั้นหาก มีอาการหอบเหนื่อยควรรีบไปพบแพทย์ หากไม่หอบเหนื่อย สามารถดูแลตนเอง โดยการเช็ดทำความสะอาดตุ่มแผลด้วยน้ำเกลือที่ใช้เช็ดแผล หากมีไข้สามารถรับประทานยาลดไข้พาราเซตามอลได้ นอนพักผ่อนและดื่มน้ำให้เพียงพอ และควรแยกห้องนอน ของใช้ส่วนตัวต่างๆ จากคนรอบข้างจนกว่าแผลจะหายสนิทค่ะ สามารถ copy link นี้ เพื่ออ่านเพิ่มเติมได้ค่ะ อีสุกอีใส